கேள்வி: நரசிங்கம் யோகநரசிங்கப் பெருமாள் கோயில் பற்றி தகவல் சொல்.
பதில்: நரசிங்கம் யோகநரசிங்கப் பெருமாள் கோயில் அல்லது யோக நரசிம்மர் கோயில் (''Narasingam Yoga Narasimha Perumal Temple'') என்பது தமிழகத்தின் மதுரை 12 கி.மீ. தொலைவில் யா.ஒத்தக்கடை கிராமத்தின் அருகே உள்ள நரசிங்கம் எனும் இடத்தில் அமைந்த தொன்மையான குடைவரைக் கோவில்.
கேள்வி: நரசிங்கம் யோகநரசிங்கப் பெருமாள் கோயில் - தலவரலாறு என்பது என்ன?
பதில்: ரோமச முனிவர் என்பவர் தனக்கு குழந்தை வரம் வேண்டி யானைமலையிலுள்ள சக்கர தீர்த்ததில் நீராடி யாகம் செய்தார். அப்போது நரசிம்ம பெருமாள் அவதாரத்தில் இருந்ததைப் போல கண்ணுற ஆசை கொண்டார். அதனால் பெருமாள் மீண்டும் உக்கிர நரசிம்மராக தோன்றினார். அவருடைய கோபத்தால் உலகம் வெப்பமயமானது. பின் தேவர்களின் வேண்டுகோளுக்கிணங்கி பிரகலாதனும், மகாலட்சுமியும் நரசிம்மரின் உக்கிரத்தினை தணித்தனர்.
கேள்வி: நரசிங்கம் யோகநரசிங்கப் பெருமாள் கோயில் - வரலாறு பற்றி தகவல் சொல்.
பதில்: இக்கோவில் மதுரைப் பாண்டியன் பராந்தக நெடுஞ்சடையன் (பொது ஊழி 8ஆம் நூற்றாண்டு) காலத்தில் அவரது அமைச்சரான மதுரகவி என்ற காரி (மாறன் காரி) என்பவர் பொது ஊழி 770இல் இக்கோயிலை எழுப்ப முற்படார். ஆனால் திருப்பணி முற்றுப் பெறாமல் பாதியிலேயே நின்றது. மாறன்காரிக்குப் பிறகு அமைச்சராக பொறுப்பேற்ற மாறங்காரியின் சகோதரர் மாறன் எயினன் இக்கோவிலின் திருப்பணியை நிறைவேற்றி, ஒரு முகமண்டபத்தைக் கட்டியதாக கல்வெட்டுகள் வழியாக அறியவருகிறது.[https://www.hindutamil.in/news/supplements/anantha-jothi/1368853-short-history-of-yanaimalai-yoga-narasimhar-temple-explained-in-tamil.html மன அமைதி தரும் யானைமலை யோக நரசிம்மர், ரங்க ராபானுஜ தாஸன், இந்து தமிழ் திசை 10 சூன் 2025]
கேள்வி: நரசிங்கம் யோகநரசிங்கப் பெருமாள் கோயில் - சிறப்பு என்பது என்ன?
பதில்: கருவறையிலுள்ள நரசிங்கப் பெருமாளின் பெரிய திருவுருவம் ஆனைமலையின் பாறையைக் குடைந்து அமைக்கப்பட்டதாகும். இக்கோயிலின் மூலவராக யோக நரசிம்மர் மார்பில் மகாலட்சுமியுடன் மேற்கு பார்த்தும், நரசிங்கவல்லிதாயார் தெற்கு பார்த்தும் அமர்ந்துள்ளனர். கோயிலில் ஸ்ரீநரசிங்கவல்லித் தாயாரின் சன்னதி தனியாக உள்ளது. யோக நரசிம்மர் கோயிலின் முகப்பில் அழகான குளம் அமைந்துள்ளது.http://www.valaitamil.com/vishnu-temple-arulmigu-yoga-narasimmer-thirukoyil-t1099.htmlhttp://www.tamilhindu.com/2010/02/yanaimalai-in-danger/ இது, நரசிம்மர் தலங்களில் மிகப்பெரிய உருவம் உடைய கோயிலாகும். இக்கோயிலை ஒட்டியுள்ள மலையில் சமணர் படுகைகள் அமைந்துள்ளது.
கேள்வி: நரசிங்கம் யோகநரசிங்கப் பெருமாள் கோயில் - செல்லும் வழி என்பது என்ன?
பதில்: மதுரை - திருச்சி நெடுஞ்சாலையில், மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள யானைமலை, மதுரை அடிவாரத்தில் யோக நரசிங்கர் கோயில் அமைந்துள்ளது. இக்கோயிலுக்கு செல்ல மதுரை மாட்டுத்தாவணி பேருந்து நிலையத்திலிருந்து பேருந்து மற்றும் சிற்றுந்து வசதி உள்ளது.